Bertel Bockström

Johan Bertel Bockström (1. tammikuuta 1870 Hinthaara, Porvoon pitäjä – 2. heinäkuuta 1943 Markby, Uudenkaarlepyyn maalaiskunta) oli suomalainen lääninagronomi ja tietokirjailija.Bertel Bockström 60-vuotias, Maatalous, 01.01.1930, nro 1, s. 22, Kansalliskirjaston digitaaliset aineistotGeni.com : Johan Bertel BockströmBertel Bockströmin ja hänen vanhempiensa hautakivi Espoon kirkon hautausmaalla, Suomen Sukututkimusseura Hautakirjoituksia ja hautakuviaBertel Bockströmin kuolinilmoitus, Hufvudstadsbladet, 24.08.1943, nro 226, s. 2, Kansalliskirjaston digitaaliset aineistotAgronom Bockström omkommen, Nyland, 17.08.1943, nro 89, s. 3, Kansalliskirjaston digitaaliset aineistot

Bertel Bockströmin vanhemmat olivat Johan Fredrik Bockström (1837–1915) ja Therese Lucina Ekström (1849–1929). Bockström kävi Porvoon lyseota ja suoritti argronomitutkinnon Mustialassa vuonna 1891. Hän toimi sitten 1892–1894 Hahkialan ja Hyvikkälän tilojen hoitajana Hauholla. Bockström oli Uudellamaalla lääninagronomistipendiaattina 1895-1896 ja hän oli 1897 tilapäisenä apulaislääninagronomina Turun ja Porin läänissä ja samana vuonna hänestä tuli vakinainen lääninagronomi. Bockström oli nuorempana lääninagronomina Maarianhaminan piirissä 1900–1904 ja lääninagronomina Uudenmaan läänissä 1904–1920. Viimeksi Bockström oli alueagronomina vuoteen 1925 saakka jolloin hän jäi eläkkeelle.

Bockström oli 1904–1905 Söderkullan maanviljelyskoulun johtajana ja Söderkullan kartanon tilanhoitajana. Vuosina 1906–1913 hän omisti Mikkosin tilan Fagerstadin kylässä Porvoon maalaiskunnassa. Bockström oli Porvoon kansankorkeakoulun maatalousaineitten opettajana, vuonna 1911 voinviennin tarkastajana Hullissa Englannissa ja 1911–1912 ruotsalaisen "Pellervo"-lehden toimittajana.

Vuosina 1919–1920 Bockström kävi valtion tilapäisenä maatalousasiamiehenä Yhdysvalloissa ja Kanadassa. Hän julkaisi matkansa jälkeen kirjat Amerikan maatalous ja Amerikan poikien ja tyttöjen kerhotyö. 

Bockström rakennutti vuonna 1909 Espoon Leppävaaraan Villa Sönöda-nimisen huvilan, jonka suunnitteli hänen ystävänsä, arkkitehti Henrik Reinhold Helin.Leppävaaran arkkitehtiyhteisö 1900-luvun alussa

Bockström katosi 1. heinäkuuta 1943 lähdettyään kävellen metsän halki Voltin rautatieasemalle Dalabackan kylästä Uudenkaarlepyyn maalaiskunnassa. Hänen ruumiinsa löydettiin vasta 11. elokuuta ja Bockströmin arveltiin eksyneen metsässä ja menehtyneen sitten. Hänet haudattiin Espooseen.Efterlysning, Hufvudstadsbladet, 11.07.1943, nro 182, s. 9, Kansalliskirjaston digitaaliset aineistotAgr. Bockström inte rånmördad som man trott, Jakobstads Tidning, 10.08.1943, nro 89, s. 2, Kansalliskirjaston digitaaliset aineistotKlädfundet ledde till ett likfynd, Jakobstads Tidning, 12.08.1943, nro 90, s. 2, Kansalliskirjaston digitaaliset aineistotAgronom Bockströms lik påträffad, Österbottniska Posten, 13.08.1943, nro 32, s. 2, Kansalliskirjaston digitaaliset aineistot

 Julkaisuja 
 Säilö ja säilörehu: lyhyt opastus säilörehun valmistamiseen ja säilön rakentamiseen ja käyttämiseen. WSOY 1916
 Amerikan maatalous: kuvauksia Yhdysvaltojen ja Kanadan maatalousoloista. WSOY 1921
 Moottoripolttoaine-kysymyksemme. Tekijä, Helsinki 1921
 Amerikan poikien ja tyttöjen kerhotyö: Boy's and girl's club work: opas pojille ja tytöille sekä heidän johtajilleen ja ystävilleen tämän toiminnan kehittämiseksi Suomen nuorison keskuudessa. WSOY 1922

 Lähteet 

Luokka:Suomalaiset tietokirjailijat
Luokka:Vuonna 1870 syntyneet
Luokka:Vuonna 1943 kuolleet